钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

矩架之立柱当句，其数宜作五○四○，今则少异，欲
依之，算亦无谬。而矩架之底为股，上衡为弦，其长短
随太阳高低，时时不等，故数亦不等。此求太阳距天
顶或以股或以弦，皆同法。而句与弦与股若全数与
太阳距顶之切线，次以高度。〈日距顶之馀〉求《地平弧》，则全
数与极出地高之割线，若太阳高度之割线与先得
之数。〈为待用之数〉次北极太阳两高差度之馀弦，与太阳
距赤道度之正弦相减，馀次得数则两数。〈先得与次得〉为
实全数。又为法算得地平馀弧之矢。依测本食之地
极高四十七度○二分，其割线一四六七一九，太阳
距顶之馀六十四度○四分，其割线二二八六六三，
算得三三五四九一，为先得数。两高度差一十七度
○二分，查馀弦九五六一三，为减太阳当时距度。〈二十
二度一十六分〉之正弦三七八九二，馀五七七二一，即次得
数，算得一九三六四八为矢，故减首位，以所馀查八
线表，得六十九度二十八分，即从正西起地平弧。馀
二十度三十二分，即对太阳过正午地平之弧。以此
求时，则乙丙丁斜角三角形，内得乙丁为极高之馀，
得乙丙为太阳距赤道之馀，得乙丁丙角为对地平。
〈此二十度一十八分〉“至半周馀弧之角，求丁乙丙”，即对赤道弧
之角，以定相应之时。欲依直角三角形，必丙丁引至
甲，得甲直角。则先求甲乙丁角。